Sogn studentby

Sogn studentby er en studentby på Sogn i Bydel Nordre Aker i Oslo, og ligger like nord for Ullevaal Stadion og ikke langt fra Sognsvann. Det tilbys hybler eller leiligheter til både enslige og barnefamilier. Våningshuset til tidligere Vestre Sogn gård ligger midt i studentbyen og benyttes i dag som barnehage. De første blokkene sto klare og tjente som deltagerlandsby i forbindelse med Vinter-OL i 1952 og er en av Oslos eldste studentbyer. På området ligger det også flere gravhauger og verneverdige eiketrær.
Studentbyen eies av Studentsamskipnaden i Oslo.

Det bor ca. 1400 studenter på Sogn. På området ligger også grendehuset Amatøren, som fungerer som møteplass for studentene. Amatøren er oppkalt etter Lars Saabye Christensens roman med samme navn, som handler om en student som bor på Sogn.

Historie

«Løsningen» 
I tiden etter andre verdenskrig kom det et stort press på studentboligmarkedet. Gode løsninger for noen få heldige utvalgte i Oslo var Studiehjem for unge piker, Blindern Studenterhjem eller Studenterhuset Schultz' gate. Til å begynne med var det at studenter kom tilbake etter krigen, og en hadde i effekt flere kull som ville studere samtidig. Man tok i bruk alt fra madrasser i gymsaler til soldatbrakker med vedfyring, mens en prøvde styre unna uverdige betingelser i privat innkvartering. Noe måtte gjøres, og Sogn studentby skulle bli løsningen. Allerede tidlig ble det bemerket at de ikke bygget nok, men SiO opplevde stor optimisme. Studentskipnaden i Oslo bygget opp mye kompetanse, kapital og organisasjon i de følgende årene. Sogn studentby sto ferdig i 1965 etter 20 års byggetid, mens Kringsjå studentby sto ferdig i 1970 etter bare 5 år. Også mens de bygget så vokste studentmassen ut av alle tidligere proporsjoner. En vekst SiOs vekst aldri har klart ta igjen, og flere ganger har en tatt til krisetiltak der madrasser deles ut på Sogn. På tross av mangel på boliger viste studentene solidaritet med kolonihagene og fikk stoppet byggingen av studentbyen som var forespeilet på Ullevål, enda en annen studentby som ikke ble bygget var Kampen studentby.

Byggingen av Sogn studentby ble gjort trinnvis, og finansiert av Den Weis-Rosenkroneske Stiftelse, kommuner i hele Norge basert på hvor mange studenter hver kommune selv tenkte den trengte å sikre plass for, lån fra husbanken, og private gaver og lån fra Storebrand. Parallelt med SiOs Sognløsning, hjalp også andre løsninger til med å lette presset, slik som Nordnorsken (1946–1960) med hjelp fra Nasjonalhjelpen.
Første byggetrinn i studentbyen, i dagens Jon P. Erliens vei, sto ferdig for Vinter-OL 1952 slik betingelsen fra staten lød, og losjerte deltakende utøvere under lekene. 1952 kunne ha vært første året Sovjet deltok i vinter-OL. Stalins USSR motargumenterte sovjetdeltagelse i 1952 vinter-OL med for lav standard for Sovjetiske utøvere på Sogn, som dokumentert i 2014-utstillingen «The White Games. Top Secret. USSR and the Winter Games, 1956 to 1988». Det siste byggetrinnet sto ferdig i 1965. I hvert fall sommermånedene årene 1952–1959 var Sogn studentby bærer av tittel «Studentbyens Sommerhotell». Og i 1962 brukte universitetets sommerskole Sogn. Sommerhotellet var også åpent sommeren 1962.

Den nye studentbyen 
September 2012 markerte åpningen av første byggetrinn av den nye studentbyen. Siste byggetrinn, oppussingen av «Tårnbygget»/«Høyblokken», står ferdig i 2014. Bygget hadde opprinnelig 112 rom da det sto ferdig i oktober 1962, og har i dag 148 rom, hvorav 73 i et påbygg, Ved åpningen av den nye studentbyen blir det 306 nye rom.

Navn 
Sognsvann har gitt navn til storgården Sogn, som ble delt i 3 Sogngårder: Østre Sogn, Vestre Sogn and .
 Lille Sogn er Nordberg.
 Østre Sogn byggene ble revet da Sogn Studentby ble bygget.
 Vestre Sogn ligger inne i Sogn studentby. Var gårdseiendom av Hovedøya kloster under middelalderen, og senere kronen inntil 1662. Siden 1892 eiendom av Aker og Oslo kommuner, og i dag har SiO barnehage i det eneste gjenværende bygget.

Bygningene 

De 16 bygningene har Studentsamskipnaden i Oslo og Akershus/SIO ansvaret for. Sogn studentby har 1400 rom, mest single.
De fleste rom deler kjøkken og bad med 4-9 personer. Noen rom er single/doble med eget bad og kjøkken, og det er også leiligheter reservert for familier.

Jon P. Erliens vei 
Bygningene fra byggetrinn I. samt nye bygninger fra 2012.

Rolf E. Stenersens allé 
Bygningene fra byggetrinn II. og fremover.

Lesesal 
Studentbyen har en egen lesesal, for de som trenger det, i Rolf E. Stenersens allé 27.

Amatøren 
Sogn Studentbys eget grendehus Amatøren har en bar/pub drevet av studenter. Siden 1998 har et styre valgt aktivitetsnivået, som inkluderer quiz, konserter, brettspillkvelder og open mic. Lokalet inneholder også to fullt utstyrte øvingslokaler for band/musikere.

Forretning 
 REMA 1000 har dagligvare på innsiden av studentbyen. SiO åpnet en som hadde egen post i statsbudsjettet i 1953.
 SiO driver 2 barnehager på innsiden av studentbyen.
 Parkeringsplassene i studentbyen, som tidligere var forbeholdt beboere, ble ved årsskiftet 2014–2015 overført til Q-Park. Q-Park leier ut parkeringsplasser i studentbyen.

Infrastruktur

Vann og søppel 
Oslo kommune tar seg av vann og søppel. Noen av byggene har etterhvert gamle rør for avløp, og problemer som følger med dette. Oslo kommune har resirkulert papir i flere år, og i den sammenheng er det satt ut stasjoner for hhv. restavfall og papir/papp. Da kommunen innførte resirkulering med fargekoder på posene så gjaldt dette også studentbyen.

Strøm / Varme / Varmtvann 
Studentene betaler for den strømmen og det vannet de bruker. Noen av boligene har fjernvarme.

Bredbånd / Kabel-tv / Telefon 
Alle boligene har bredbånd med tilbud om utvidet avtale hos lynet.no.

Parkering for bil og sykkel 
SiO har satt ut stativer for sykkelparkering. Det er et parkeringssystem som innebærer at det hvert år skrapes mange sykler hvis de mangler klistrelapp for studieåret.
Det er parkeringsplasser og parkering langs veien. Det er satt ut noen ladestasjoner for elbiler.

Sykkelpumpe 
Oslo kommune har satt ut en sykkelpumpe og mekkestasjon.

Vaskeri 
Det er flere fellesvaskeri på Sogn med vaskemaskiner og tørketromler. Det er et system som baserer seg på at studenten skal ha kredittkort med visa eller mastercard for å få betale for vask. En lader et vaskekort med vaskepenger. Vaskepengene kan en bruke til å vaske eller tørke med.

Studentkultur 

Vikinggrav
Det ligger en gravhaug lengst nord i studentbyen, der det går en sti i gresset mellom Rolf E Stenersens alle og Sognsveien. Det står en plansje der.
I forbindelse med utbyggingen i studentbyen på 2010-tallet så ble det gjort noen utgravinger for å dokumentere eventuelle arkeologiske funn flere steder i studentbyen, blant annet på de to gressbakkene ved hhv. statuen og sykkelpumpen.

Aasmund Olavsson Vinje
I 150-årsjubileumet for Vinjes fødsel reiste byrådet en statue i 1968. En kan si endelig, fordi en hadde tenkt på skulpturer der helt siden 1954, da lokale planer om et «studentertorv» med «skulpturpark» skapt av unge kunstnere opprinnelig ble presentert av Stenersen. Og allerede fra starten var enkelte urolige for upassende skulpturer. Rolf Stenersen ønsket Vinje velkommen, men uttalte misnøye med valget av kunstner. Han hadde sett for seg Picasso (moderne, i tiden, abstrakt), heller enn Dyre Vaa. Professor Sigmund Skard karrakteriserte Vinje som en slags Hippie fra Telemark, mens ordfører Brynjulf Bull høytidelig avdekket statuen. Vinje er blant annet kjend for sine dikt.
Kjent som «Blåmann, Blåmann bukken min» satt til melodi komponert av Anne Haavie ca. 1870.
Den dag kjem aldri kjent fra plateinnspillingen til Tobben & Ero fra 1972.

Edvard Munch og Rolf Stenersens kunstsamling – Aker-samlingen
500 originale arbeid av Edvard Munch hang på veggene både i restauranten og i andre bygg i studentbyen. De var del av Rolf Stenersens gave til Aker kommune i 1936, en gang mellom 1946 og 1966, i kraft av å være leder for bygningsnemda for studentbyen, bestemte Stenersen seg for at de skulle henge blant levende mennesker på Sogn Studentby. 950 arbeid av kunstnere som Ludvig Karsten, Bernt Julius Muus Clüver, Erik Harry Johannessen, Rolf Nesch, Jakob Weidemann og Sigurd Winge. Noe av kunsten ble stjålet eller skadet, og i 1973 fjernet. I 1994 åpnet Stenersenmuseet, og kunsten ble igjen synlig. Siden 2008, var det debatt om sammenslåing av Munchmuseet og Stenersenmuseet for Lambda i Bjørvika.

50- og 60-tallet
Helt siden femtitallet hadde SIO en restaurant/pub i bygget som mye senere fikk navnet «Amatøren», mens navn som Stabburet, Restauranten og Kroa også har prydet den.

67-78
På grunn av mangel på jazzklubber i Oslo 1967–1978, så studenter seg nødtvungen til å åpne Sogn Jazzklubb. Karin Krog opptrådte på åpningskvelden. Den første store booking i 1967 var Don Cherry med Jan Garbarek, og den siste konserten organisert av Sogn Jazzklubb var Radka Toneff i 1978. Før klubben fikk sitt fortjente rykte, så lånte de bookingcred hos Randi Hultin. Steinar Kristiansen var primus motor og koordinator i 10 år. Espen Rud, Terje Bjørklund og Arild Andersen spilte i det rullende husbandet. De spilte med blant annet NHØP, Kenny Drew,… George Russel var en viktig figur her. Karin Krog, Svein Finnerud,…

94-98
I 1994 stengte restauranten, og en gruppe studenter ledet av medlemmer i leieboerutvalget tok det på seg å forbikjøre SIO og ta over stedet. Nestleder i leieboerutvalget Peter Lenda klarte sammen med 13 venner på Sogn å lage en arbeidsgruppe i 1997, så sammen med SiO administrasjonen, klarte de å pusse opp/bygge om restauranten med NOK 2,5 millioner. Opprinnelig arbeidet de for å ta over et av de andre byggene på Sogn. De klarte ikke å hente penger fra næringsliv med folderen de sendte til 400 bedrifter, men de fikk nok penger av Solofondet til en projektor, og SiO sponset interiør. Til å begynne med var styret 8 medlemmer(leder, nestleder, arrangementsansvarlig, interiøransvarlig, teknisk ansvarlig, PR ansvarlig, aktivitetsansvarlig, og økonomiansvarlig.) Noe senere ble frivilligansvarlig innlemmet i styret. De tok sikte på å gjøre huset til et flerbrukshus. Studenter kunne leie bandøvingsrom, og de hadde en scene. Dørene åpnet januar 1998 på «Amatøren», døpt av Lars Saabye Christensens debutroman, om en student som bor på Sogn studentby.

98-10
Lars Saabye Christensen leste fra boken sin på åpningskvelden 28. januar 1998.
 Band som spilte her var blant andre Bigbang, Number Seven Deli, Lyd og Thulsa Doom.
 Rock am Sogn var kanskje den største event på Sogn. Det var en festival årene 2002–2005,2007-2010.
 Oslo Prog var en av byens mange progrocktiltak. En festival som var her 2002–2005,2010 takket være Trond Gjellum. Band som Richard Sinclair, White Willow og Trond Gjellums eget band Panzerpappa,… spilte.
 Også en lokal bandfestival for å vise frem banda som øver her,
 Politiske debatter
 Amatørteater

Kulturelle referanser 
 Anders Bye's Omkring Sara
 Lars Saabye Christensen's Amatøren
 Dag Solstad's Genanse og verdighet
 Jan Erik Vold's Poetens vandring, fra I vektens tegn: 777 dikt

Referanser

Eksterne lenker 
 

Studentkultur i Oslo
Høyere utdanning i Oslo
Studenthjem i Norge
Bydel Nordre Aker
Eyvind Moestue
Boligbygninger i Oslo